b'\n_START_ARTICLE_\nBlake Lively\n_START_SECTION_\nBiografija\n_START_PARAGRAPH_\nRugpj\xc5\xab\xc4\x8dio 25-t\xc4\x85 dien\xc4\x85, 1987 metais, Los And\xc5\xbeele, gim\xc4\x97 Blake Christina Lively (pilnas merginos vardas), Ernie Lively (garsus kino film\xc5\xb3 aktorius) ir Elaine Lively (garsios mad\xc5\xb3 pasaulio atstov\xc4\x97s, bei kino film\xc5\xb3 aktor\xc4\x97s) dukt\xc4\x97. Blake Christina yra jauniausias Lively \xc5\xa1eimos vaikas. Prane\xc5\xa1ama, kad jaunoji aktor\xc4\x97 turi brol\xc4\xaf Eric, dvi \xc4\xafseseres Lori ir Robyn, bei \xc4\xafbrol\xc4\xaf Jason. Visi jos \xc5\xa1eimos nariai yra (arba buvo) vienaip ar kitaip \xc4\xafsiliej\xc4\x99 \xc4\xaf pramog\xc5\xb3 verslo industrij\xc4\x85. Did\xc5\xbeioji dalis \xc5\xa1eimos nari\xc5\xb3 yra pasirod\xc4\x99 kino filmuose, arba atlik\xc4\x99 bent jau kelis vaidmenis teatro pastatymuose. Beveik vis\xc4\x85 savo vaikyst\xc4\x99 Lively buvo skatinama \xc5\xbeengti \xc5\xa1eimos nari\xc5\xb3 p\xc4\x97domis. Jos t\xc4\x97vai buvo labai u\xc5\xbeimti \xc5\xbemon\xc4\x97s, ta\xc4\x8diau jaunosios savo at\xc5\xbealos niekuomet nenor\xc4\x97jo palikti su aukle, tod\xc4\x97l ved\xc4\x97si dukter\xc4\xaf kartu \xc4\xaf vaidybos pamokas, kurias tuo metu lank\xc4\x97. Blake, steb\xc4\x97dama kaip jos t\xc4\x97vai intensyviai dirba m\xc4\x97gstam\xc4\x85 darb\xc4\x85, prad\xc4\x97jo mokytis i\xc5\xa1 j\xc5\xb3, kas veliau prived\xc4\x97 j\xc4\x85 prie geresni\xc5\xb3 aktorini\xc5\xb3 sugeb\xc4\x97jim\xc5\xb3, bei \xc4\xafteig\xc4\x97 daugiau pasitik\xc4\x97jimo savimi, b\xc5\xabnant prie\xc5\xa1 mini\xc4\x85 \xc5\xbemoni\xc5\xb3. D\xc4\x97l to, kad mergait\xc4\x97 nuo pat vaikyst\xc4\x97s prad\xc4\x97jo dom\xc4\x97tis aktoriniais menais, kaip pramog\xc4\x85 mama jai pasi\xc5\xabl\xc4\x97 du kart per savait\xc4\x99 kartu vykti \xc4\xaf gars\xc5\xb3j\xc4\xaf \xe2\x80\x9eDisneyland\xe2\x80\x9c. Blake praleisdavo ten vis daugiau laiko ir v\xc4\x97liau viename savo interviu prisipa\xc5\xbeino, kad praleido did\xc5\xbei\xc4\x85j\xc4\x85 vaikyst\xc4\x97s dal\xc4\xaf b\xc5\xabtent toje vietoje. Jau nuo pat ankstyvosios vaikyst\xc4\x97s, Lively mama (kuri yra formali modeli\xc5\xb3 industrijos atstov\xc4\x97 i\xc5\xa1 D\xc5\xbeord\xc5\xbeijos), \xc4\xafkv\xc4\x97p\xc4\x97 savo ma\xc5\xbeamet\xc4\x99 dukryt\xc4\x99 atsakingai dom\xc4\x97tis mada bei drabu\xc5\xbeiais, kuriuos ji tur\xc4\x97jo pasirinkti savo kasdieniniams pasirodymams prie\xc5\xa1 kitus. Blake mama ne vien\xc4\x85 kart\xc4\x85 persi\xc5\xabdavo mergaitei, suaugusiems skirtus, nupirktus drabu\xc5\xbeius i\xc5\xa1 \xc4\xafvairiausi\xc5\xb3 prabangi\xc5\xb3 parduotuvi\xc5\xb3, kad jai jie tikt\xc5\xb3. Lively tai komentuodama spaudai paai\xc5\xa1kino\xc2\xa0\xe2\x80\x93 "Ji tai dar\xc4\x97 tik tod\xc4\x97l, kad vis\xc4\x85 gyvenim\xc4\x85 buvo labai k\xc5\xabrybinga, ir tod\xc4\x97l, kad nenor\xc4\x97jo kad a\xc5\xa1 vaik\xc5\xa1\xc4\x8dio\xc4\x8diau kaip visi kiti vaikai su apsmukusiais mar\xc5\xa1kin\xc4\x97liais. " Ta\xc4\x8diau ne visiems \xc5\xa1is mamos sprendimas patiko. B\xc5\xabdama antrok\xc4\x97 bei lankydama priva\xc4\x8di\xc4\x85 mokykl\xc4\x85, mergait\xc4\x97 susilauk\xc4\x97 labai daug nemaloni\xc5\xb3 atsiliepim\xc5\xb3 i\xc5\xa1 klasiok\xc5\xb3 tod\xc4\x97l, kad jos apranga nebuvo pana\xc5\xa1i \xc4\xaf vis\xc5\xb3 kit\xc5\xb3 vaik\xc5\xb3 drabu\xc5\xbeius. D\xc4\x97l tos prie\xc5\xbeasties, kad Lively \xc5\xa1eima tur\xc4\x97jo kraustytis i\xc5\xa1 vieno miesto \xc4\xaf kit\xc4\x85, mergaitei teko pakeisti trylika \xc4\xafvairi\xc5\xb3 mokykl\xc5\xb3. Kuomet ma\xc5\xbeytei Blake buvo viso labo treji metukai, jos mama u\xc5\xbera\xc5\xa1\xc4\x97 j\xc4\x85 \xc4\xaf tre\xc4\x8di\xc4\x85 klas\xc4\x99, mat jos vyresnysis brolis Eric tur\xc4\x97jo ten eiti, ta\xc4\x8diau labai bijojo \xc5\xbeengti \xc5\xa1\xc4\xaf \xc5\xbeingsn\xc4\xaf vienas. D\xc4\x97l to kad mergait\xc4\x97 buvo labai auk\xc5\xa1ta, direktor\xc4\x97, bei visi kiti mokytojai patik\xc4\x97jo kad jai buvo \xc5\xa1e\xc5\xa1eri metukai. Pra\xc4\x97jus vos kelioms savait\xc4\x97ms, kaip pasakojo pati Blake, mokytoja pasteb\xc4\x97jo kad mergait\xc4\x97 labai atsilieka nuo kit\xc5\xb3 klas\xc4\x97je buvusi\xc5\xb3 mokini\xc5\xb3. Ji m\xc4\x97gdavo ver\xc4\x8diau pamiegoti, kuomet kiti kibdavo darbuotis prie koki\xc5\xb3 nors \xc4\xafdomi\xc5\xb3 projekt\xc5\xb3. Mokytoja pasi\xc5\xabl\xc4\x97 Blake pervesti \xc4\xaf specializuot\xc4\x85 klas\xc4\x99, kurioje ji gal\xc4\x97tu mokytis tarp l\xc4\x97\xc4\x8diau visk\xc4\x85 suprantan\xc4\x8di\xc5\xb3 vaik\xc5\xb3. \xc4\xae jokias kalbas n\xc4\x97jusi Blake mama, pasi\xc4\x97m\xc4\x97 vaik\xc4\x85 i\xc5\xa1 mokyklos, bei kit\xc4\x85 kart\xc4\x85 i\xc5\xa1leido tik tuomet kai tam buvo laikas. Kuomet mergaitei su\xc4\x97jo penkiolika met\xc5\xb3, jos brolis Eric, pasipra\xc5\xa1\xc4\x97 kad j\xc4\x85 i\xc5\xa1leist\xc5\xb3 i\xc5\xa1 mokyklos dviem m\xc4\x97nesiamsir nusive\xc5\xbe\xc4\x97 mergait\xc4\x99 \xc4\xaf tur\xc4\x85 po Europ\xc4\x85. Turo metu vaikinas vis\xc4\x85 laik\xc4\x85 steng\xc4\x97si \xc4\xafkalb\xc4\x97ti savo seser\xc4\xaf imtis aktorin\xc4\x97s karjeros, nepaisant to, kad tuo metu ji visai to nenor\xc4\x97jo. Nepaisant to, kad Blake labai spyriojosi ir nenor\xc4\x97jo prad\xc4\x97ti savo karjeros tarp pagrindini\xc5\xb3 ir vidurini\xc5\xb3 mokyklos klasi\xc5\xb3. Ta\xc4\x8diau jos brolis susisiek\xc4\x97 su savo agentu ir papra\xc5\xa1\xc4\x97 kad jis i\xc5\xa1si\xc5\xb3stu pra\xc5\xa1ym\xc4\x85 Blake vardu \xc4\xaf kelias tuo metu vykusias perklausas. Pra\xc4\x97jus visai trumpam laiko tarpui, pradedan\xc4\x8dioji aktor\xc4\x97 gavo savo pirm\xc4\x85j\xc4\xaf vaidmen\xc4\xaf kine, vaidindama Bridget The Sisterhood of the Traveling Pants kino filme. Visgi, baigus mokykl\xc4\x85, jau jauna moterimi tapusiai asmenybei teko pasirinkti, ar ji nori t\xc4\x99sti savo karjer\xc4\x85, bei vaidinti Gossip Girl seriale, ar prad\xc4\x97ti mokslus Kolumbijos universitete. Po ilg\xc5\xb3 dvejoni\xc5\xb3, bandym\xc5\xb3 susitarti su universiteto dekanu, aktor\xc4\x97 nusprend\xc4\x97 kad karjera svarbesn\xc4\x97.\n_START_SECTION_\nAktorin\xc4\x97 karjera\n_START_PARAGRAPH_\nOficialiai savo aktorin\xc4\x99 karjer\xc4\x85 Lively prad\xc4\x97jo b\xc5\xabdama vienuolikos met\xc5\xb3, kuomet pasirod\xc4\x97 savo t\xc4\x97vo re\xc5\xbeisuotame filme, Sandman, kuriame atliko dantuk\xc5\xb3 f\xc4\x97jos vaidmen\xc4\xaf. Po \xc5\xa1io savo debiuto filmo, Blake atid\xc4\x97jo savo karjeros puosel\xc4\x97jim\xc4\x85 beveik septyneriems metams. Po \xc5\xa1ios ilgos pertraukos, sekantis Lively vaidmuo buvo The Sisterhood of the Traveling Pants, filme, kuris buvo pastatytas pagal tokio pat pavadinimo knyg\xc4\x85, 2005-aisiais metais. Kino juostoje pasirod\xc5\xbeiusi kartu su tokiomis \xc5\xbevaig\xc5\xbed\xc4\x97mis kaip: America Ferrera, Amber Tamblyn ir Alexis Bledel, peln\xc4\x97 nema\xc5\xbe\xc4\x85 kino kritik\xc5\xb3 d\xc4\x97mesio pli\xc5\xabpsn\xc4\xaf. Tais pa\xc4\x8diais metais buvo nominuota Teen Choice Award apdovanojimuose kaip pradedant\xc4\xaf kino film\xc5\xb3 aktor\xc4\x97. Iki \xc5\xa1iol skelbiama kad \xc5\xa1is filmas buvo s\xc4\x97kmingiausias Lively projektas, atne\xc5\xa1\xc4\x99s \xc4\xaf jos ki\xc5\xa1en\xc4\x99 ne vien\xc4\x85 milijon\xc4\x85 JAV doleri\xc5\xb3. 2006-t\xc5\xb3 met\xc5\xb3 prad\xc5\xbeioje, Blake Lively nusifilmavo dvejuose filmuose, apie kuriuos deja nebuvo teigiamai atsiliepta kino kritiku. Suvaidinusi kino komedijoje paaugliams, Accepted kartu su Justin Long, bei siaubo filme Simon Says kartu su savo \xc4\xafseser\xc4\x97mis Lori ir Robyn, bei t\xc4\x97vu Ernie Lively. Nepaisant to kad filmai nesulauk\xc4\x97 taip nor\xc4\x97to populiarumo, tais pa\xc4\x8diais metais \xe2\x80\x9eHollywood Life\xe2\x80\x9c apdovanojim\xc5\xb3 ceremonijos metu, Blake buvo \xc4\xafteiktas apdovanojimas u\xc5\xbe prasiver\xc5\xbeim\xc4\x85 kine. 2007-ti metai pradedan\xc4\x8diai aktorei buvo kur kas s\xc4\x97kmingesni. Gavusi pagrindin\xc4\xaf vaidmen\xc4\xaf dramoje Elvis and Anabelle, Blake privel\xc4\x97jo suvaidinti bulimija sergan\xc4\x8dia, bei gro\xc5\xbeio karalien\xc4\x97s kar\xc5\xabn\xc4\x85 siekian\xc4\x8di\xc4\x85 gauti, mergin\xc4\x85. Viename i\xc5\xa1 savo interviu, pasakodama apie filmavim\xc4\x85, aktor\xc4\x97 prisipa\xc5\xbeino kad buvo priversta numesti \xc5\xa1iek tiek svorio, kad gal\xc4\x97tu atitikti gro\xc5\xbeio konkursant\xc4\x97s tip\xc4\x85. Ta\xc4\x8diau Blake pasisak\xc4\x97 kad mitybos poky\xc4\x8diai kuriuos jai teko patirti privert\xc4\x97 j\xc4\x85 pasijusti kur kas sveikesnei, nei buvo iki tos dienos. 2007-t\xc5\xb3 met\xc5\xb3 viduryje, Lively buvo pakviesta i\xc5\xa1bandyti save, tuo metu naujausiame \xe2\x80\x9eCW\xe2\x80\x9c kanalo k\xc5\xabrinyje, Gossip Girl. Pra\xc4\x97jusi ne vien perklaus\xc4\x85, ta\xc4\x8diau gavusi pagrindin\xc4\xaf \xc5\xa1ou vaidmen\xc4\xaf, aktor\xc4\x97 prad\xc4\x97jo intensyviai dirbti prie naujausio projekto. Nepaisant to, kad tuo metu buvo pasklid\xc4\x99 gandai kad serialas negaus tokio didelio pasisekimo, visi aktoriai bei paaugli\xc5\xb3 dramos k\xc5\xabr\xc4\x97jai sutelk\xc4\x97 visas savo j\xc4\x97gas, bei dirbdami beveik a\xc5\xa1tuoniolika valand\xc5\xb3 per par\xc4\x85, i\xc5\xa1k\xc4\x97l\xc4\x97 \xc5\xa1ou \xc4\xaf \xc5\xa1iuometines auk\xc5\xa1tumas. Vis dar 2007-asiais metais Lively teko pasirinkti kas jai yra svarbiau akademin\xc4\x97 ateitis, arba vaidyba Gossip Girl \xc5\xa1ou, bei tolimesn\xc4\x97 aktor\xc4\x97s karjera. Bendraudama su Cosmo Girl \xc5\xbeurnalo redaktoriais, Blake Christina prasitar\xc4\x97 kad pasirinkimas buvo sunkus, ta\xc4\x8diau ji pasirinko tai, kas svarbiausia jai. 2008-aisiais metais, Lively, kartu su savo tuometin\xc4\x97mis koleg\xc4\x97mis: America Ferrera, Amber Tamblyn ir Alexis Bledel sutiko nusifilmuoti jas i\xc5\xa1garsinusio filmo t\xc4\x99sinyje, kuris \xc4\xafgavo The Sisterhood of the Traveling Pants 2 pavadinim\xc4\x85. Kritikai eilin\xc4\xaf kart\xc4\x85 nebuvo skurdus komentarais, bei dar kart\xc4\x85 \xc4\xafvertino \xc5\xa1\xc4\xaf projekt\xc4\x85 kaip vien\xc4\x85 i\xc5\xa1 labiausiai vykusi\xc5\xb3 Blake karjeroje. 2009-\xc5\xb3j\xc5\xb3 met\xc5\xb3 prad\xc5\xbeioje, buvo prane\xc5\xa1ta kad vos per kelis m\xc4\x97nesius filmo bendrame biud\xc5\xbeete buvo sukaupta $44 milijon\xc5\xb3. Pra\xc4\x97jus vos keliems m\xc4\x97nesiams, Lively gavo dar vien\xc4\x85 vaidmen\xc4\xaf. Sutikusi su pasi\xc5\xablymu vaidinti New York, I Love You kino juostoje, Blake prisijung\xc4\x97 prie tuo metu jau pasirinkto aktori\xc5\xb3 s\xc4\x85ra\xc5\xa1o. \xc4\xae i\xc5\xa1rinkt\xc5\xb3j\xc5\xb3 s\xc4\x85ra\xc5\xa1o buvo \xc4\xaftrauktos tokios garsenyb\xc4\x97s kaip: Shia LaBeouf, Natalie Portman, Hayden Christensen, Rachel Bilson, ir Orlando Bloom. Deja, kritik\xc5\xb3 atsiliepimas ir v\xc4\x97l buvo vargingas, kas nul\xc4\x97m\xc4\x97 labai prast\xc4\x85 u\xc5\xbedarb\xc4\xaf kino juostos k\xc5\xabr\xc4\x97jams. 2009-t\xc5\xb3 met\xc5\xb3 prad\xc5\xbeioje Blake atliko vien\xc4\x85 i\xc5\xa1 svarbiausi\xc5\xb3 vaidmen\xc5\xb3 savo karjeroje, suvaidindama The Private Lives of Pippa Lee kino juostoje. \xc4\xaevairi\xc5\xb3 \xc5\xa1ali\xc5\xb3 kino kritikai \xc5\xa1\xc4\xaf film\xc4\x85 \xc4\xafvardino kaip t\xc5\xb3 met\xc5\xb3 sensacij\xc4\x85, mat tais laikas filmas atrod\xc4\x97 turi i\xc5\xa1skirtin\xc4\x99 istorij\xc4\x85. Kartu su Blake juostoje taip pat pasirod\xc4\x97 tokios garsenyb\xc4\x97s kaip: Keanu Reeves, Winona Ryder ir Robin Wright Penn. Pradedant nuo 2009-\xc5\xb3j\xc5\xb3 met\xc5\xb3 spalio, Lively prad\xc4\x97jo filmuotis Ben Affleck re\xc5\xbeisuotame filme, The Town. Jau tuomet apie film\xc4\x85 buvo skepti\xc5\xa1k\xc5\xb3 atsiliepim\xc5\xb3, bei dauguma man\xc4\x97 kad tai eilinis Ben bandymas \xc4\xafsilieti \xc4\xaf re\xc5\xbeisieri\xc5\xb3 tarp\xc4\x85. Pasibaigus filmavimui, bei filmui pasiekus kino ekranus. kritik\xc5\xb3 nuomone ne ka\xc5\xbei kiek be pasikeit\xc4\x97. 2010 saus\xc4\xaf buvo paskelbta, kad Blake atliks Carol Ferris vaidmen\xc4\xaf, kino filme Green Lantern, kuris jau pasirod\xc4\x97 2011 metais.\n_START_SECTION_\nAsmeninis gyvenimas\n_START_PARAGRAPH_\nSavo asmenin\xc4\xaf gyvenim\xc4\x85, panel\xc4\x97 Lively stengiasi kuo labiau nusl\xc4\x97pti nuo \xc5\xbeurnalist\xc5\xb3. Tod\xc4\x97l da\xc5\xbeniausiai paklausta apie asmeninius santykius ar bet k\xc4\x85, kas jos manymu netur\xc4\x97tu pasklisti vie\xc5\xa1umoje, sant\xc5\xabriai nusi\xc5\xa1ypsodama papra\xc5\xa1o sekan\xc4\x8dio klausimo. Ta\xc4\x8diau visos informacijos nuo aplinkini\xc5\xb3 aki\xc5\xb3 pasl\xc4\x97pti ne\xc4\xafmanoma. Pradedant nuo 2004-t\xc5\xb3 met\xc5\xb3, Blake Lively artimai draugavo su taip pat aktoriumi, Kelly Blatz. J\xc5\xb3 dviej\xc5\xb3 draugyst\xc4\x97 t\xc4\x99s\xc4\x97si iki pat 2007-\xc5\xb3j\xc5\xb3 met\xc5\xb3 prad\xc5\xbeios. T\xc5\xb3 pa\xc4\x8di\xc5\xb3 met\xc5\xb3 pabaigoje pasklido gandai, kad Blake Lively prad\xc4\x97jo susitikin\xc4\x97ti su vienu i\xc5\xa1 savo klasiok\xc5\xb3, Gossip Girl aktoriumi, Penn Badgley. I\xc5\xa1 prad\xc5\xbei\xc5\xb3 abu aktoriai neig\xc4\x97 gandus apie galimus j\xc5\xb3 santykius. ta\xc4\x8diau 2008-\xc5\xb3j\xc5\xb3 met\xc5\xb3 kov\xc4\x85, po to kai garsusis \xe2\x80\x9ePeople\xe2\x80\x9c \xc5\xbeurnalas paskelb\xc4\x97 j\xc5\xb3 bendras fotografijas i\xc5\xa1 atostog\xc5\xb3 Meksikoje. Pora nesugeb\xc4\x97jo nuneigti u\xc5\xbefiksuot\xc4\x85 nedraugi\xc5\xa1k\xc4\x85 bu\xc4\x8din\xc4\xaf, kuriuo jie buvo pasidalin\xc4\x99 fotografijoje, bei prisipa\xc5\xbeino kad jau visus 2007-uosius metus draugauja. J\xc5\xb3 draugyst\xc4\x97 t\xc4\x99s\xc4\x97si beveik trejus metus, po ko pora vie\xc5\xa1ai paskelb\xc4\x97 kad nutrauk\xc4\x97 j\xc5\xb3 dviej\xc5\xb3 santykius, ta\xc4\x8diau nusprend\xc4\x97 likti draugais.'